Donatuskapell op der Trätter Strooss

D'Donatuskapell op der Trätter Strooss ass eng kathoulesch Kapell, déi zur Par Wëntger Sainte-Famille, zum Dekanat Norden an zu der Gemeng Wëntger gehéiert. De Patréiner ass den hellegen Donatus, deem säi Fest den 30. Juni gefeiert gëtt. D'Kapell steet zentral an der Uertschaft op der Haaptstrooss, dem CR333. Geschicht Bis de 7. Mee 2017 war et eng Kapell vun der Par Tratten, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Clierf gehéiert huet. Zur fréierer Par Tratten huet ausser der Kapell op der Trätter Strooss och nach d'Parkierch vun Tratten an d'Filialkierch vu Kréindel gehéiert. Kuckt och Lëscht vu reliéise Gebaier zu Lëtzebuerg Lëscht vun de Lëtzebuerger Paren Lëscht vun de fréiere Lëtzebuerger Paren Um Spaweck Websäit vun der Par Wëntger Sainte-Famille D'Fënstere vun der Kapell vun der Trätter Strooss op der Websäit vun der Stiftung Forschungsstelle Glasmalerei des 20. Jh. e. V. (de)